ഗീത ഇനി ഫ്ലോറന്സ് നൈറ്റിങ്ഗേല് തിരുവനന്തപുരം: രാജ്യത്തെ ഏറ്റവുംമികച്ച നഴ്സിനുള്ള കേന്ദ്രസര്ക്കാരിന്റെ ഫ്ലോറന്സ് നൈറ്റിങ്ഗേല് അവാര്ഡ് തിരുവനന്തപുരം മെഡിക്കല് കോളജിലെ നഴ്സിങ് സൂപ്രണ്ട് പി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഗീതയ്ക്ക്. നിപയും പ്രളയവും കോവിഡ് മഹാമാരിയുമൊക്കെ ഭീതിവിതച്ച നാളുകളില് മുന്നണി പോരാളിയായി കരുത്തോടെ നിലകൊള്ളുകയും സ്വന്തം ഉത്തരവാദിത്വങ്ങള് അര്പ്പണബോധത്തോടെ നിര്വ്വഹിക്കുകയും ചെയ്തതിനാണ്, കോഴിക്കോട് സിവില്സ്റ്റേഷന് ഗീതാഞ്ജലിയില് ഗീത എന്ന ഗീതസിസ്റ്ററിന് ഈ ദേശീയ പുരസ്കാരം നല്കിയത്. കോഴിക്കോട് മെഡിക്കല് കോളേജില് കാത്ത് ലാബ് സ്ഥാപിച്ചപ്പോള് പ്രത്യേക പരിശീനംനേടിയ ഗീത പിന്നീട് ലാബിന്റെ ചുമതലയിലെത്തി. നിപ രോഗം പടര്ന്നപ്പോഴും പ്രളയം വന്നപ്പോഴും കോവിഡ് പിടിമുറുക്കിയപ്പോഴും ഗീതയും സംഘവും ജീവന് പണയംവെച്ച് സേവനനിരതരായി. 2019ല് മികച്ച നഴ്സിനുള്ള സംസ്ഥാന സര്ക്കാരിന്റെ പുരസ്കാരവും 2018ല് ഐ.എം.എ വനിതാവിഭാഗം പുരസ്കാരവും നേടിയിട്ടുള്ള ഗീത 2020ലാണ് നഴ്സിങ് സൂപ്രണ്ടായി തിരുവനന്തപുരം മെഡിക്കല് കോളജിലെത്തുന്നത്. ഇവിടെ കോവിഡ് സെല്ലിന്റെ ചുമതലയാണ്. കഴിഞ്ഞ ദിവസം ഓണ്ലൈനായി നടന്ന ചടങ്ങില് രാഷ്ട്രപതി രാംനാഥ് കോവിന്ദ് ദേശീയ പുരസ്കാരം സമ്മാനിച്ചു. ഫുഡ് കോര്പ്പറേഷനില് നിന്ന് വിരമിച്ച സത്യപ്രകാശാണ് ഭര്ത്താവ്. മകള് അനുശ്രീ പ്രകാശ്.